**Teskor (ekspres) tesr sinovlarini o‘tkazishga oid ko‘rsatmalar**

***Test sinovini o‘tkazishdan maqsad****:* Tezkor test sinovi mavzu bo‘yicha o‘quvchilar o‘zlashtirishi lozim bo‘lgan minimal bilim va ko‘nikmalarni aniqlash hamda o‘quvchilarning mavzu bo‘yicha o‘zlashtirishini yoppasiga baholash va nazorat qilish maqsadida o‘tkaziladi.. Test sinovi savollari davlat ta’lim standartiga muvofiq o‘quvchilar o‘zlashtirishi shart bo‘lgan minimal bilim va ko‘nikmalar asosida tuziladi.

***Test sinovini o‘tkazishga doir ko‘rsatmalar :*** Test sinovi mavzuning asosiy mazmuniga oid 5 ta testdan iborat bo‘lib, u mavzu bo‘yicha o‘tilgan oxirgi dars yakunida 10 minut davomida o‘tkaziladi Test sinovi savollari doskaga yoziladi yoki tarqatma material sifatida oldindan ko‘paytirilib o‘quvchilarga tarqatiladi. Song javob varaqalari tarqatiladi. Sinovni o‘tkazishda har bir o‘quvchining o‘zi javob berishiga erishish juda munim hisoblanadi. Shuning uchun sinovni o‘tkazayotganda o‘quvchilar hatti-harakati qattiq nazoratga olniishi shart.

Test sinovini o‘tkazishdan oldin o‘quvchilarga uni yechish bo‘yicha tegishli ko‘rsatmalarni berish shart. Har bir test savoliga javob variantlari orasidan faqat bitta javob to‘g‘ri berilganini aytish hamda o‘quvchilarga test savollariga javob berishdan oldin yaxshilab o‘ylab ko‘rishlari va shundan keyingina javob variantlaridan faqat bittasini bo‘yab ko‘rsatishlari zarurligini o‘qtirish lozim bo‘ladi. Ikkita javob bo‘yalgan javoblar inobatga olinmasligi ham alohida ta’kidlanishi zarur.

***Test sinovini baholashga doir ko‘rsatmalar.*** Testni o‘tkazishdan oldin o‘quvchilarga quyidagi ko‘rinishdagi javob varaqalari tarqatiladi. O‘quvchilar 10 minut davomida testlarni yechib, faqat bitta to‘g‘ri javobni javob varaqasida bo‘yab qo‘yadilar.

5-sinf o‘quvchisi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ning 1-test sinovi bo‘yicha javob varaqasi

|  |  |  |  |  |
| --- | --- | --- | --- | --- |
| Test nomeri | Javob variantlari (to‘q‘risini bo‘yang) | | | |
| 1 | A | B | D | E |
|  |  |  |  |  |
| 2 | A | B | D | E |
|  |  |  |  |  |
| 3 | A | B | D | E |
|  |  |  |  |  |
| 4 | A | B | D | E |
|  |  |  |  |  |
| 5 | A | B | D | E |

To‘g‘ri javoblar soni: \_\_\_\_\_ta. Baho: \_\_\_\_\_

Javob varaqalari yig‘ib olinadi va oldindan tayyorlab qo‘yilgan baholash shabloni bilan tekshiriladi. Baholash shabloni baholash varaqasining o‘zidan iborat bo‘lib, faqat uning to‘g‘ri javob kataklari hamda to‘g‘ri javob soni va baho qo‘yiladigan kataklar qiyib o‘yib qo‘yilgan bo‘ladi.(O‘yilgan kataklar pastdagi rasmda shartli ravishda bo‘yab ko‘rsatilgan) Shablon baholash varaqasi ustiga qo‘yiladi. Shunda o‘yilgan kataklardan nechta bo‘yalgan javob ko‘rinsa, shuncha javob to‘g‘ri bo‘ladi. Baholash shabloni o‘qituvchi isihini osonlashtirib, tezda bo‘yalgan kataklarni sanab, natijani «To‘g‘ri javoblar soni» katagiga yozib, unga mos bahoni «baho» katagiga qo‘yish imkoniyatini beradi.

5-sinf o‘quvchisi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ning 1-test sinovi bo‘yicha javob varaqasi

|  |  |  |  |  |
| --- | --- | --- | --- | --- |
| Test nomeri | Javob variantlari (to‘q‘risini bo‘yang) | | | |
| 1 | A |  | D | E |
|  |  |  |  |  |
| 2 | A | B |  | E |
|  |  |  |  |  |
| 3 |  | B | D | E |
|  |  |  |  |  |
| 4 | A |  | D | E |
|  |  |  |  |  |
| 5 | A | B | D |  |

To‘g‘ri javoblat soni: \_\_\_\_\_ta. Baho: \_\_\_\_\_

***Baholash mezonlari :***Javobi to‘g‘ri topilgan 5 ta test uchun – «besh» baho,

4 ta test uchun -- «to‘rt» baho ,

3 ta test uchun -- «uch» baho qo‘yiladi.

Birorta ham javob topa olmagan, 1 ta yoki 2 ta test javoblarini to‘g‘ri topgan o‘quvchilarga baho qo‘yilmaydi. Ular bilan keyingi darslarda va darsdan keyin ishlab, ularni han bu kabi testlardan ijobiy baho olishlariga erishish lozim bo‘ladi.

Chunki, ***bu testlar, qayta ta’kidlaymiz, davlat ta’lim standarti talablari asosida tuzilgan va har bir o‘quvchi ulardan ijobiy baho olishi shart.***